Správa zo zahraničnej pracovnej cesty

1.	Účastník ZPC:

Ing. Lukáš Dubovský, Výskumná agentúra, Hanulova 5/B, 841 01 Bratislava, Operačný program Výskum a vývoj, Odbor riadenia výdavkov, vedúci 2 odd. riadenia výdavkov opatrení 2.1, 2.2, 4.1 a 4.2 

2.	Zahraničná pracovná cesta:

Česká republika, Praha, 14. - 15. október 2015, European Commission, DG Regional and Urban Policy, B-1049 Brussels - Belgium v spolupráci s Ministerstvom financií ČR, Účelom cesty bola participácia na seminári venovanému téme „Verejná podpora v rámci európskych a štrukturálnych a investičných fondov (EŠIF). Financované zálohovo: (cestovné,ubytovanie,parkovanie). 
3.	Rámcový program pobytu:

15. október 2015
9:00 – registrácia
9:20 – 11:20: Základné princípy politiky EU v oblasti verejnej podpory a jej dopad na EŠIF (Yvonne Simon, právnik, generálne riaditeľstvo pre regionálnu a mestskú politiku, Európska komisia)
11:40 – 12:40: Skúsenosti a osvedčené postupy spojené s verejnou podporou pri riadení EŠIF (Kamil Dorfler, referejnt, generálne riaditeľstvo pre regionálnu a mestskú politiku, Európska komisia)  Aké sú hlavné kontrolné zistenia v oblasti štátnej pomoci (Petr Jirman, externý auditor, generálne riaditeľstvo pre regionálnu a mestskú politiku, Európska komisia)
12:40:13:00: Poradenstvo ohľadne otázok verejnej podpory v ČR a na Slovensku (Hynek Brom, 1.místopředseda, Úrad pre ochranu hospodárskej súťaže, ČR, Annamária Víziková, vedúca oddelenia informovanosti, odbor verejnej podpory, MF SR, Ramona Ianus, koordinátor národných kontaktných miest, GR pre hospodársku súťaž)
14:00 – 15:20: Verejná podpora a malé a stredné podniky (Kaarína Chandogová, referent, GR pre hospodársku súťaž, ČR) – použitie nariadení GBERv prípade MSP, rizikové financovanie a ďalšie relevantné ustanovania.

15:40 – 17:00: Projekty a infraštruktúra v oblasti výskumu, vývoja a inovácií (Kaarína Chandogová, referent, GR pre hospodársku súťaž, ČR) – verejná podpora výskumu, vývoja a inovácií: podpora a použitie nariadení GBER, Infraštruktúra v oblasti výskumu, vývoja a inovácií
17:00 – 17:10: Záver (Ann-Kerstin Myleus, zástupkyňa vedúceho oddelenia, generálne riaditeľstvo pre regionálnu a mestskú politiku, Európska komisia)
Miesto konania seminára: Corinthia Hotel Prague, Kongresová 1 - Prague 4, 140 69, ČR.

4.	Stručný priebeh rokovaní, resp.  študijného pobytu:

Európska komisia zahájila realizáciu akčného plánu týkajúceho sa verejnej podpory, ktorý obsahuje celú radu akcií zameraných na zvyšovanie informovanosti, školení príslušných aktérov a budovanie administratívnych kapacít riadiacich a sprostredkovateľských orgánov riadiace EŠIF na celoštátnej i miestnej úrovni, a to za účelom znižovania rizika vzniku nezrovnalostí. 
Existuje niekoľko dôvodov, prečo je potreba venovať zvýšenú pozornosť oblasti verejnej podpory. Uplatňovanie pravidiel štátnej podpory bolo identifikované ako potencionálne riziková oblasť riadenia EŠIF. Účtovný dvor došiel vo svojej výročnej správe za rok 2013 k záveru, že nedodržiavanie pravidiel verejnej podpory predstavuje v rámci ERDF a Kohézneho fondu jednu zo štyroch hlavných oblastí, kde je najviac pochybností. Útvary EK preto za účelom zníženia rizika potenciálnych nezrovnalostí súvisiacich s verejnou podporou, zahajujú preventívny a aktívny prístup. 
V úvodnej časti konferencie boli prezentované dôvody a ciele iniciatívy EK zamerané na znižovanie množstva potencionálnych nezrovnalostí a miery chybovosti v súvislosti s uplatňovaním pravidiel verejnej podpory v členských štátoch behom programového obdobia 2014-2020. 
Základné princípy politiky EU v oblasti verejnej podpory ich dopad na EŠIF – táto časť seminára bola zameraná na zdôvodnenie, objasnenie pojmov a zásad politiky verejnej podpory EU. Zvláštna pozornosť bola venovaná uplatňovaniu postupov verejnej podpory v kontexte programov a projektov spolufinancovaných z EŠIF. Skúsenosti a osvedčené postupy spojené s verejnou podporou pri riadení EŠIF  - Členské štáty zaviedli rôzne účinné nástroje pre budovanie administratívnych kapacít v oblasti uplatňovania pravidiel verejnej podpory v súvislosti s riadením EŠIF. Každý členský štát volil iné inštitucionálne usporiadanie v oblasti účinného šírenia informácií rôznym orgánom zapojením do riešenia EŠIF. V tejto časti bola predstavená celá rada osvedčených postupov a poznatkov. Aké sú hlavné kontrolné zistenia v oblasti štátnej pomoci – Cieľom tejto časti bolo informovať o hlavných kontrolných zisteniach týkajúcich sa štátnej podpory vo všetkých členských štátoch s cieľom venovať pozornosť konkrétnym témam. Poradenstvo ohľadne otázok verejnej podpory v ČR a na Slovensku – V tejto časti vysvetlili zástupcovia národných kontaktných miest, akú rolu kontaktné miesto plní a aké sú možnosti poskytovania pomoci v oblasti štátnej podpory. EK taktiež predstavila možnosti výmeny odborných znalostí prostredníctvom platformy TAIEX-REGIO PEER 2PEER.

5.	Odporúčané závery:

-	Posilniť povedomie o základných princípoch politiky EU v oblasti verejnej podpory vo vzťahu k EŠIF.
-	Prezentovať zmeny vyplývajúce z modernizácie politiky verejnej podpory, najmä vo vzťahu k pravidlám de minimis a všeobecnému nariadeniu o blokových výnimkách. 

6.	Prehľad prinesenej dokumentácie a miesto jej uloženia
http://www.stateaidseminars.eu/
7.	Osobitne vyhodnotený očakávaný prínos ZPC
-	Uplatňovať pravidlá verejnej podpory v konkrétnych oblastiach. 
-	Posilniť spoluprácu zainteresovaných na celoštátnej úrovni.
-	Uľahčiť výmenu informácií o konkrétnych postupoch v členských krajinách, o získaných skúsenostiach, úspechoch, oblastiach, kde je možné dosiahnuť zlepšenie.

8.	Spôsob zverejnenia výsledkov ZPC, prenos získaných informácií

V prípade identifikovania potreby informovania zamestnancov v rámci OPVaV – oddelenie štátnej pomoci, bude iniciované školenie.
Súhlasím so zverejnením správy na internete
áno

Správu vypracoval: Ing. Lukáš Dubovský
Dátum: 26.10.2015
Správu schválil:  

Poznámka:
Správu zo ZPC je potrebné vypracovať do 10 pracovných dní od jej ukončenia a v elektronickej forme zaslať na Sekciu medzinárodnej spolupráce MŠVVaŠ SR.

Výskumná agentúra,	Hanulova 5/B	Bankovéspojenie:	Telefón: +421 (2) 69 299 296
	841 01 Bratislava	Štátna pokladnicaFax: +421 (2) 69 299 350
	IČO: 31819494	Čísloúčtu:7000274927/8180	www.vyskumnaagentura.sk